section_heading: Profesionalna karijera
paragraph_text: 2009. godine odlučio je igrati samo seniorske turnire. Prvi seniorski meč igrao je u Brisbaneu i izgubio ga od Verdasca. Nakon toga, dobio je pozivnicu za prvi Grand Slam turnir sezone - Australian Open, i odužio se organizatorima pobjedom u prvom kolu nad Talijanom Potitom Staraceom, čime je postao najmlađi igrač koji je zabilježio pobjedu na AO u povijesti.<ref> Maria Tsialis, Teen hero: Tomic blasts his way into second round, The Sydney Morning Herald, 19. siječnja 2009., pristupljeno 8. siječnja 2016.<ref> Linda Pearce, Tomic's stunning debut, The Age, 20. siječnja 2009., pristupljeno 8. siječnja 2016. Do kraja godine jedini zapaženiji rezultat bio mu je osvajanje juniorske titule na otvorenom prvenstvu SAD-a. Godinu je završio kao 286. igrač svijeta. Zbog lošeg rankinga, na svim jačim turnirima u 2010. godini, morao je igrati kvalifikacije, ili je dobivao pozivnice. Nije zabilježio značajnije rezultate, što mu nije donijelo proboj među 200 najboljih krajem 2010. godine. Godinu je završio kao 208. igrač svijeta.